পাঁচ হাজার নারকেলের মালাই দিয়ে দুর্গা প্রতিমা গড়ে নজির গৃহবধূর

নদিয়া: নদিয়ার (Nadia) মাজদিয়ার গৃহবধূ পাপিয়া কর ফের অনন্য উদ্যোগে শিরোনামে। সমাজসেবার পাশাপাশি সৃজনশীলতার হাতিয়ার নিয়েই তিনি গত কয়েক বছর ধরে ভিন্নধর্মী দুর্গা প্রতিমা নির্মাণ করছেন (Local News)। এবছরও তার ব্যতিক্রম ঘটেনি। প্রায় পাঁচ হাজার নারকেলের মালাই চাকি ব্যবহার করে গড়ে তুলেছেন এক মনোমুগ্ধকর দুর্গা প্রতিমা (Durga Puja 2025)। আট ফুট উচ্চতা ও দশ ফুট প্রস্থ জুড়ে দাঁড়ানো এই প্রতিমা ইতিমধ্যেই এলাকায় কৌতূহল ও প্রশংসার কেন্দ্রবিন্দু (District News)।

পাপিয়া দেবীর বক্তব্য, কেবল শিল্পসৃষ্টি নয়, সমাজসেবাই তার মূল লক্ষ্য। কয়েক মাস ধরে অক্লান্ত পরিশ্রম করে তৈরি এই প্রতিমা বিক্রি করে প্রাপ্ত অর্থ তিনি ব্যয় করবেন দুস্থ শিশুদের জামাকাপড় ও পুজোর সামগ্রী কিনতে। প্রতিবছরের মতো এ বছরও বহু পরিবার উপকৃত হবে তার উদ্যোগে।

আরও পড়ুন: ৫০০ বছরের রায়বাড়ির কুলো মাতা, বনেদি বাড়ির পরতে পরতে রয়েছে নানা ইতিহাস

উল্লেখ্য, এর আগেও পাপিয়ার অভিনব প্রতিমা নির্মাণ দৃষ্টি আকর্ষণ করেছে। সংবাদপত্রের শিরোনামে উঠে আসা ছাড়াও কলকাতার এক নামী পুজো সংস্থা তার জীবনশৈলীকে কেন্দ্র করে ‘ভাগাড়ের মা’ থিমে আয়োজন করেছিল দুর্গাপুজো। সমাজসেবার সঙ্গে শিল্পকে যুক্ত করে মানুষের পাশে দাঁড়ানোর এই নিরলস প্রচেষ্টা তাকে আলাদা পরিচয় এনে দিয়েছে।