টানা বৃষ্টির জেরে জলমগ্ন এলাকা সমস্যায় পড়ছেন দুর্গোৎসব কমিটিগুলি

কাকদ্বীপ: টানা বৃষ্টি ও পূর্ণিমার কোটালে জলমগ্ন কাকদ্বীপ (Kakdwip) মহকুমার বিস্তীর্ণ এলাকা (South 24 Pargana)। বিশেষত ধান জমি ও মাঠে জল জমে থাকায় সমস্যায় পড়েছেন দুর্গোৎসব (Durga Puja 2025)) কমিটিগুলি। এই মাঠেই তৈরি হয় পুজোর মণ্ডপ (Local News)। ফলে অনেক জায়গায় কাজ বন্ধ রাখতে হয়েছে। চতুর্থীর আগে মণ্ডপ শেষ করা নিয়ে চিন্তায় কর্মী ও ডেকোরেটররা (District News)।

কাকদ্বীপ ইয়ং ফাইটার্স ক্লাবের সম্পাদক অশোক মিশ্র জানান, প্রাকৃতিক দুর্যোগের কারণে বাজেট অনেকটাই বেড়ে গেছে। এখন দিন-রাত এক করে বেশি কর্মী লাগিয়ে কাজ করাতে হবে। এখনও বাঁশ বাঁধার কাজই শেষ হয়নি, এরপর কাপড় লাগানো সহ সাজসজ্জার অনেক কাজ বাকি। চতুর্থীতে উদ্বোধন হওয়ার কথা, তাই সময়মতো শেষ করা বড় চ্যালেঞ্জ।

আরও পড়ুন: নদীর বাঁধের বেহাল দশা আতঙ্কে এলাকাবাসী

প্যান্ডেল কর্মী অরবিন্দু দাস ও পুজো কর্মকর্তা সূর্যকান্ত রাউতও স্বীকার করেছেন, জল জমার কারণে প্রচুর ভোগান্তি হচ্ছে। আয়োজন নিয়ে উদ্বেগে আছেন সকলেই।