চোলাই মদের কারবারে পুলিশি অভিযান, পুজোর আগে স্বস্তিতে এলাকাবাসী

পূর্ব বর্ধমান: পূর্ব বর্ধমান (East Bardhaman) জেলার মাধবডিহি ও জামালপুর থানার সীমান্তবর্তী দামোদর নট সংলগ্ন হদিলপুর মাঝিপাড়া এলাকায় দীর্ঘদিন ধরেই বেআইনি ভাবে চলছিল চোলাই মদের কারবার। গোপন সূত্রে খবরের ভিত্তিতে শুক্রবার বিশেষ অভিযানে নামে মাধবডিহি থানার পুলিশ। অভিযানে নেতৃত্ব দেন মাধবডিহি থানার ওসি সাকবির আহমেদ ও জামালপুর থানার ওসি কৃপা সিন্ধু ঘোষ (District News)।

অভিযান চলাকালীন প্রায় ৬০ লিটার চোলাই মদ তৈরির উপকরণ নষ্ট করে দেয় পুলিশ। পুলিশ সূত্রে খবর, আসন্ন পুজোকে কেন্দ্র করে জামালপুর থানার বিভিন্ন গ্রামে ধারাবাহিক অভিযান চালানো হবে, যাতে চোলাই মদের কারবার সম্পূর্ণ রূপে রোখা যায়।

আরও পড়ুন: আরজি করের পড়ুয়ার রহস্য মৃত্যু, অভিযুক্ত মালদার চিকিৎসক

স্থানীয়দের অভিযোগ, জামালপুর থানার বেশ কিছু এলাকায় পৌঁছতে পুলিশের নদী পার হতে হয়, ফলে মাঝেমধ্যেই অভিযানে সমস্যার মুখে পড়তে হয়। তা সত্ত্বেও চোলাই মদের বিরুদ্ধে কড়া পদক্ষেপ চালিয়ে যাবে পুলিশ—এমনটাই আশ্বাস দিয়েছেন কর্তারা।